На основу чл. 24. Закона о локалним изборима („Службени гласник РС”, бр. 129/07, 34/10 – одлука УС и 54/11), Изборна комисија општине Владичин Хан, на седници одржаној дана 09.03.2016. године, донела је

**Р Е Ш Е Њ Е**

 **ПРОГЛАШАВА СЕ** изборна листа кандидата за одборнике Скупштине општине Владичин Хан, **под редним бројем 1,** а под називом **Александар Вучић-Србија побеђује** коју је за изборе расписане за 24.04.2016. године поднела **Коалиција: Александар Вучић-Србија побеђује.**

**О б р а з л о ж е њ е**

Изборна комисија општине Владичин Хан утврдила је да је овлашћено лице Коалиције: Александар Вучић-Србија побеђује, Горан Младеновић, поднело, у складу са законом, благовремену и уредну изборну листу са 37 кандидата за одборнике Скупштине општине Владичин Хан на изборима расписаним за 24.04.2016. године.

 Утврђено је да је уз изборну листу Александар Вучић-Србија побеђује приложена сва законом прописана документација и да је правно ваљана, као и да изборна листа испуњава услове из чл. 18. ст.2. и чл. 20. ст. 3. Закона о локалним изборима, у погледу броја кандидата на изборној листи и заступљености мање заступљеног пола на изборној листи.

 Уз изборну листу је у складу са чл. 18. ст. 2. Закона о локалним изборима, поднето укупно 215 правно ваљаних оверених изјава бирача да подржавају изборну листу Александар Вучић-Србија побеђује.

 У складу са наведеним, Изборна комисија општине Владичин Хан, одлучила је као у диспозитиву овог решења.

 **Поука о правном средству:** Против овог решења може се поднети приговор Изборној комисији општине Владичин Хан у року од 24 часа од дана достављања решења.

 Број: 013-7/2016

 У Владичином Хану, 09.03.2016. године у 13:45 часова

**ИЗБОРНА КОМИСИЈА ОПШТИНЕ ВЛАДИЧИН ХАН**

 **М.П.** **ПРЕДСЕДНИК**

 **Марија Станојевић**